
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 574 

16 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση, έγκριση και προκήρυξη της διενέργειας της 
Γενικής Απογραφής των Δημοσίων Υπηρεσιών, 
ΝΠΔΔ και ΟΤΑ καθώς και του προσωπικού αυτών .. 1 
Διάλυση της Κοινοτικής Επιχείρησης «Κοινοτική Επι¬ 
χείρηση πρατηρίου υγρών καυσίμων» της Κοινότη¬ 
τας Αρχαγγέλου Ν. Ηρακλείου . 2 

Κατάργηση Νομικού Προσώπου του Δήμου Σικυώνος 
(Κιάτου) Ν. Κορινθίας με την επωνυμία «Σχολική 
Επιτροπή 4ου και 7ο Δημοτικού Σχολείου και 1 ου 

Νηπιαγωγείου» . 3 

Σύσταση Νομικού Προσώπου στο Δήμο Σικυώνος (Κιά¬ 
του) Ν. Κορινθίας με την επωνυμία «Σχολική Επι¬ 
τροπή 7ου Δημοτικού Σχολείου». 4 

Σύσταση Νομικού Προσώπου στο Δήμο Σικυώνος (Κιά¬ 
του) Ν. Κορινθίας με την επωνυμία «Σχολική Επι¬ 
τροπή 4ου Δημοτικού Σχολείου και 1ου Νηπιαγω¬ 
γείου» . 5 

Τροποποίηση της 5131/91 απόφασης του Νομάρχη 

Κυκλάδων . 6 

Κατάργηση του Απλού Συνδέσμου Κοινοτήτων Απολ¬ 
λωνίας, Αρτεμώνος Σίφνου Ν. Κυκλάδων . 7 

Σύσταση Οργανισμού Εσωτερικής Υπηρεσίας Δημοτι¬ 
κού Παιδικού Σταθμού Καρλοβάσου Ν. Σάμου ... 8 
Έγκριση ναύλων των τοπικών δρομολογιακών γραμμών 

Σάμου - Ικαρίας - Φούρνων . 9 

Αναπροσαρμογή ναύλων επιβατών.10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 12859/Γ-475 (1) 


Ανάθεση, έγκριση και προκήρυξη της διενέργειας της Γε¬ 
νικής Απογραφής των Δημοσίων Υπηρεσιών, ΝΠΔΔ και 
ΟΤΑ καθώς και του προσωπικού αυτών. 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 
β. Του Ν. 1558/85 «περί Κυβερνήσεως και Κυβερνητι¬ 


κών Οργάνων» και του άρθρου 27 του Ν. 2081/92. 

γ. Του άρθρου 9 του Ν. 2392/96 «Πρόσβαση της Γενι¬ 
κής Γραμματείας Εθνικής Στατιστικής Υπηρεσίας της Ελ¬ 
λάδος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ. ΕΣΥΕ». 

δ. Του άρθρου 22 του Ν. 2362/95 «περίΔημοσίου Λογι¬ 
στικού, ελέγχου των δαπανών του Κράτους και άλλες δια¬ 
τάξεις». 

2. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του κρατικού προϋπολογι¬ 
σμού της Γ.Γ. ΕΣΥΕ (ειδ. φορέα 13-610 και στον ΚΑΕ 
5332) ύψους 28.000.000 δρχ. για τα οικονομικά έτη 1996 
και 1997, και συγκεκριμένα 13.000.000 δρχ. για το 1996 
και 15.000.000 δρχ. για το 1997. 

Η ανωτέρω δαπάνη θα καλυφθεί από το Επιχειρησιακό 
Πρόγραμμα «Κλεισθένης» για την αναδιοργάνωση της Δη¬ 
μόσιας Διοίκησης που χρηματοδοτείται κατά 50% από την 
Ε.Ε. 

3. Τη σχετική εισήγηση αριθ. Θ5-436/25.4.96 του Τμή¬ 
ματος Στατιστικών Δημόσιας Διοίκησης και Μέσων Μαζι¬ 
κής Ενημέρωσης της Δ/νσης Διανεμητικού Εμπορίου και 
Υπηρεσιών της Γ.Γ. ΕΣΥΕ, αποφασίζουμε: 

1 .α. Αναθέτουμε στο Τμήμα Στατιστικών Δημόσιας Διοί¬ 
κησης και Μέσων Μαζικής Ενημέρωσης της Δ/νσης Δια¬ 
νεμητικού Εμπορίου και Υπηρεσιών της Γ.Γ. ΕΣΥΕ τη διε¬ 
νέργεια εντός των ετών 1996 και 1997 Γενικής Απογρα- 
φής των Δημοσίων Υπηρεσιών, ΝΠΔΔ και ΟΤΑ, καθώς και 
του προσωπικού αυτών. 

β. Εγκρίνουμε και προκηρύσσουμε τη διενέργεια εντός 
των ετών 1996 και 1997 της ανωτέρω Απογραφής από το 
Τμήμα Στατιστικών Δημόσιας Διοίκησης και Μέσων Μαζι¬ 
κής Ενημέρωσης της Δ/νσης Διανεμητικού Εμπορίου και 
Υπηρεσιών της Γ.Γ. ΕΣΥΕ. 

2. Η Γενική Απογραφή διενεργείται στα πλαίσια του Κοι¬ 
νοτικού Προγράμματος Στήριξης (Κ.Π.Σ.) 1995-1999 και 
αποσκοπεί στη συγκέντρωση στατιστικών στοιχείων επί 
τωνΔ.Υ., ΝΠΔΔ και ΟΤΑ για την ενημέρωση του Μητρώου 
Διοίκησης καθώς και στοιχείων για το προσωπικό αυτών. 

3. Οι επιμέρους εργασίες της απογραφής θα γίνουν 
σύμφωνα με το ακόλουθο χρονοδιάγραμμα: 

α. Οι προπαρασκευαστικές εργασίες (ενημέρωση μη¬ 
τρώου Δ.Υ., ΝΠΔΔ και ΟΤΑ, κατάρτιση ερωτηματολογίου, 
εκπαίδευση προσωπικού, αποστολή ερωτηματολογίων και 
παροχή οδηγιών) θα πραγματοποιηθούν εντός του 1996. 

β. Η συλλογή των ερωτηματολογίων θα αρχίσει εντός 

του 1996 και θα ολοκληρωθεί μέσα στο 1 ο εξάμηνο του 
1997. 

γ. Ο έλεγχος των ερωτηματολογίων, η επεξεργασία και 
πινακοποίηση των στοιχείων, καθώς και η αξιολόγηση των 
αποτελεσμάτων της απογραφής θα πραγματοποιηθούν 
κατά το 2ο εξάμηνο του 1997 και θα έχουν ολοκληρωθεί 
μέχρι τις 31.12.97. 

Ως ημερομηνία αναφοράς των στοιχείων ορίζεται η 30η 
Σεπτεμβρίου 1996. 

4. Τα όργανα που θα χρησιμοποιηθούν για τη διενέργεια 
της απογραφής θα είναι: 

α. Υπάλληλοι της Γ.Γ. ΕΣΥΕ, μόνιμοι και με σύμβαση 
Ι.Δ., καθώς και υπάλληλοι του Υπουργείου Εσωτερικών, 
Δημόσιας Διοίκησης και Αποκέντρωσης, οι οποίοι θα ερ¬ 
γαστούν εντός του κανονικού ωραρίου εργασίας των Δη¬ 
μοσίων Υπηρεσιών. 

β. Ένας εμπειρογνώμονας (ειδικός συνεργάτης) στα 
θέματα της Απογραφής. 

γ. Ιδιώτες - συνεργάτες, οι οποίοι θα απασχοληθούν 
κατά το στάδιο της συλλογής των ερωτηματολογίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Α. ΤΤΟΧΑΤΖΟΠΟΥΛΟΣ Γ. ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 
-♦- 

Αριθ.ΕΣ 12193 (2) 

Διάλυση της Κοινοτικής Επιχείρησης «Κοινοτική Επιχεί¬ 
ρηση πρατηρίου υγρών καυσίμων» της Κοινότητας Αρ¬ 
χαγγέλου Ν. Ηρακλείου. 

Ο ΑΝΑΠΛ. ΠΕΡΙΦ. Δ/ΝΤΗ Ν. ΗΡΑΚΛΕΙΟΥ 
Έχοντας υπόψη: 

1. Τις διατάξεις: 

α. Του άρθρου 5 του Ν. 2307/1995 (ΦΕΚ 113/15.6.95 
τ.Α') προσαρμογή Νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις». 

β. Του άρθρου 284 του Π.Δ. 410/95 (ΦΕΚ 231/1995 
τ.Α') «Κωδικοποίηση σε ενιαίο κείμενο νόμου, με τίτλο Δη¬ 
μοτικός και Κοινοτικός Κώδικας των ισχυουσών διατάξεων 
του δημοτικού και κοινοτικού κώδικα, όπως τροποποιήθη¬ 
καν και συμπληρώθηκαν». 

γ. Του Π.Δ. 250/1989 (ΦΕΚ 118/10.5.1989 τ.Α') «περί 
μεταβιβάσεως αρμοδιοτήτων του Υπουργού Εσωτερικών 
στους Νομάρχες». 

2. Την αριθ. 25027/1984 (ΦΕΚ 244/19.4.1984 τ.Β’) 
απόφαση του Υπουργείου Εσωτερικών «Καθορισμός ανα¬ 
γκαίων λεπτομερειών για την εφαρμογή των διατάξεων 
των άρθρων 205 έως 213 του Ν. 1065/1980 κ.λπ.». 

3. Την αριθ. 31440/3.8.1988 απόφαση του Υπουρ¬ 
γείου Εσωτερικών (ΦΕΚ 614/24.8.88 τ.Β') με την οποία 
συστάθηκε αμιγής Κοινοτική Επιχείρηση στην Κοινότητα 
Αρχαγγέλου με την επωνυμία «Κοινοτική Επιχείρηση Πρα¬ 
τηρίου υγρών καυσίμων». 

4. Την αριθ. 19/22.5.199. απόφαση του Κοινοτικού 
Συμβουλίου Αρχαγγέλου «περί διαλύσεως της Κοινοτικής 
Επιχείρησης Πρατηρίου Υγρών καυσίμων», για τους ανα- 
φερομένους ο’ αυτήν λόγους, αποφασίζουμε: 

α. Τη διάλυοη της Κοινοτικής Επιχείρησης στην Κοινό¬ 
τητα Αρχαγγέλου με την επωνυμία «Κοινοτική Επιχείρηση 


Πρατηρίου Υγρών καυσίμων» η οποία είχε συσταθεί ως 
ίδιο Νομικό Πρόσωπο Ι.Δ., επειδή η λειτουργία της κρίνε- 
ται ασύμφορη. 

β. Η εκκαθάριση της περιουσίας της επιχείρησης θα γί¬ 
νει σύμφωνα με τα οριζόμενα στη συστατική πράξη της 
Επιχείρησης και στην ανωτέρω απόφαση του Κοινοτικού 
Συμβουλίου Αρχαγγέλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 18 Ιουνίου 1996 

Με εντολή Γεν. Γραμμ. Περιφέρειας Κρήτης 
Ο Αναπλ. Περιφ. Διευθυντή 
ΝΙΚ. ΜΑΡΑΖΑΚΗΣ 

-♦- 

Αριθ. 22756/95 (3) 

Κατάργηση Νομικού Προσώπου του Δήμου Σικυώνος (Κιά¬ 
του) Ν. Κορινθίας με την επωνυμία «Σχολική Επιτροπή 
4ου και 7ο Δημοτικού Σχολείου και 1ου Νηπιαγω¬ 
γείου». 

Η ΑΝΑΠΛ. ΠΕΡΙΦ. Δ/ΝΤΗ Ν. ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 203 του Π.Δ. 410/95 «περί 
κωδικοποίησης σε ενιαίο κείμενο όλων των ισχυουσών 
διατάξεων του Δ.Κ.Κ.». 

2. Την αριθμ. 12310/30.5.91 προηγούμενη απόφασή 
μας περί σύστασης Νομικού Προσώπου στο Δήμο Σικυώ¬ 
νος (Κιάτου) Ν. Κορινθίας με την επωνυμία «Σχολική Επι¬ 
τροπή 4ου και 7ου Δημοτικού Σχολείου και 1 ου Νηπιαγω¬ 
γείου». 

3. Την αριθμ. 254/95 νόμιμα ληφθείσα απόφαση του 
Δημοτικού Συμβουλίου Σικυώνος (Κιάτου) περί κατάργη¬ 
σης της Σχολικής Επιτροπής 4ου και 7ου Δημοτικού Σχο¬ 
λείου και 1ου Νηπιαγωγείου. 

4. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις, αποφασίζουμε: 

Ανακαλούμε την αριθμ. 12310/30.5.91 προηγούμενη 
απόφασή μας και καταργούμε το Νομικό Πρόσωπο με την 
επωνυμία «Σχολική Επιτροπή 4ου και 7ου Δημοτικού Σχο¬ 
λείου και 1ου Νηπιαγωγείου». 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Σικυώ¬ 
νος (Κιάτου). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Ιουνίου 1996 

Με εντολή Γ εν. Γ ραμμ. Περιφέρειας 

Η Αναπλ. Περιφ. Διευθυντή 
Μ. ΒΑΣΙΛΟΠΟΥΛΟΥ 

- + - 

Αριθ. οικ. 9743 (4) 

Σύστασή Νομικού Προσώπου στο Δήμο Σικυώνος (Κιάτου) 
Ν.' Κορινθίας με την επωνυμία «Σχολική Επιτροπή 7ου 
Δημοτικού Σχολείου». 

Η ΑΝΑΠΛ. ΠΕΡΙΦ. Δ/ΝΤΗ Ν. ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 203 του Π.Δ. 410/95 «περί 
κωδικοποίησης σε ενιαίο κείμενο όλων των ισχυουσών 
διατάξεων του Δ.Κ.Κ.». 

2. Τις διατάξεις του άρθρ. 27 του Ν. 2081/92 που ρυθ- 

μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις. 

3. Την αριθμ. 254/95 νόμιμα ληφθείσα απόφαση του 
Δημοτικού Συμβουλίου Σικυώνος (Κιάτου) περί σύστασης 
ίδιου Νομικού Προσώπου με την επωνυμία «Σχολική Επι¬ 
τροπή 7ου Δημοτικού Σχολείου», αποφασίζουμε: 

Συνιστούμε στο Δήμο Σικυώνος (Κιάτου) ίδιο Νομικό 
Πρόσωπο με την επωνυμία «Σχολική Επιτροπή 7ου Δημο¬ 
τικού Σχολείου» του οποίου οι σκοποί και οι πόροι είναι οι 
εξής: 

Σκοπός: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ.». 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα που 
είναι απαραίτητα για τη λειτουργία τους και γενικότερα η 
λήψη όλων των μέτρων που κρίνονται αναγκαία για τη στή¬ 
ριξη της Διοικητικής λειτουργίας των σχολικών μονάδων. 

Πόροι: 

α) Η ετήσια επιχορήγηση του Δήμου εκ δρχ. 700.000 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες κ.λπ. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη 700.000 δρχ. σε βάρος του προϋπολογισμού του Δή¬ 
μου Σικυώνος (Κιάτου) εγγεγραμμένη στο Κ.Α. 211,9α για 
κάθε οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Ιουνίου 1996 

Με εντολή Γεν. Γραμμ. Περιφέρειας 
Η Αναπλ. Περιφ. Διευθυντή 
Μ. ΒΑΣΙΛΟΠΟΥΛΟΥ 

-♦- 

Αριθ. οικ. 9742 (5) 

Σύσταση Νομικού Προσώπου στο Δήμο Σικυώνος (Κιάτου) 

Ν. Κορινθίας με την επωνυμία «Σχολική Επιτροπή 4ου 

Δημοτικού Σχολείου και 1ου Νηπιαγωγείου». 

Η ΑΝΑΠΛ. ΠΕΡΙΦ. Δ/ΝΤΗ Ν. ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 203 του Π.Δ. 410/95 «περί 
κωδικοποίησης σε ενιαίο κείμενο όλων των ισχυουσών 
διατάξεων του Δ.Κ.Κ.». 

2. Τις διατάξεις του άρθρ. 27 του Ν. 2081/92 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις. 

3. Την αριθμ. 254/95 νόμιμα ληφθείσα απόφαση του 
Δημοτικού Συμβουλίου Σικυώνος (Κιάτου) περί σύστασης 
ιδίου Νομικού Προσώπου με την επωνυμία «Σχολική Επι¬ 


τροπή 4ου Δημοτικού Σχολείου και 1ου Νηπιαγωγείου», 
αποφασίζουμε: 

Συνιστούμε στο Δήμο Σικυώνος (Κιάτου) ίδιο Νομικό 
Πρόσωπο με την επωνυμία «Σχολική Επιτροπή 4ου Δημο¬ 
τικού Σχολείου και 1ου Νηπιαγωγείου» του οποίου οι σκο¬ 
ποί και οι πόροι είναι οι εξής: 

Σκοπός: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ.». 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της Διοικητικής λειτουργίας των σχολικών μο¬ 
νάδων. 

Πόροι: 

α) Η ετήσια επιχορήγηση του Δήμου εκ δρχ. 2.200.000. 

β) Η ετήσια επιχορήγηση του Κράτους., 

γ) Κάθε είδους εισφορές, δωρεές, κληρονομΓες, κληρο¬ 
δοσίες κ.λπ. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη 2.200.000 δρχ. σε βάρος του προϋπολογισμού του 
Δήμου Σικυώνος (Κιάτου) εγγεγραμμένη στο Κ.Α. 211,9α 
για κάθε οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Ιουνίου 1996 

Με εντολή Γ εν. Γ ραμμ. Περιφέρειας 
Η Αναπλ. Περιφ. Διευθυντή 
Μ. ΒΑΣΙΛΟΠΟΥΛΟΥ 

-♦- 

Αριθ. 3341 (6) 

Τροποποίηση της 5131/91 απόφασης του Νομάρχη Κυ¬ 
κλάδων. 

Η ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΚΥΚΛΑΔΩΝ 
Έχοντας υπόψη: 

1. Τις διατάξεις του αρθ. 277 του Π.Δ. 410/95 (Δ.Κ.Κ.). 

2. Την αριθμ. 5131/91 απόφαση του Νομάρχη Κυκλά¬ 
δων «Σύσταση αμιγούς Κοινοτικής Επιχείρησης Τουρι¬ 
στική - Αναπτυξιακή στην Κοινότητα Ίου του Νομού Κυ¬ 
κλάδων» (ΦΕΚ 480/Β/2.7.91), όπως συμπληρώθηκε- 
τροποποιήθηκε μεταγενέστερα με τις 1501/94 απόφαση 
Νομάρχη Κυκλάδων και 8408/95 απόφαση Περ/κής Δ/ 
ντριας Κυκλάδων. 

3. Την 165/95 απόφαση του Δημοτικού Συμβουλίου Ιη- 
τών για την αλλαγή της επωνυμίας της Τουριστικής - Ανα¬ 
πτυξιακής Επιχείρησης από Κοινοτική σε Δημοτική Επιχ- 
/ση μετά την αναγνώριση της Κοινότητας Ίου ως Δήμος 
Ιητών (αρθ. 6 παρ. 27 Ν. 2240/94). 

4. Τις διατάξεις του αρθ. 14 του Ν. 2399/96 (ΦΕΚ 90/ 
Α/27.5.96) για την κατάρτιση των θέσεων των Περιφε¬ 
ρειακών Δ/ντών και την άσκηση των αρμοδιοτήτων τους 
από τους Αναπληρωτές τους, οι οποίοι είχαν ορισθεί από 
τους Γενικούς Γραμματείς των Περιφερειών πριν από την 
κατάργηση των θέσεων των Περιφ/κών Δ/ντών. 

5. Την Α.Π. 3668/4.9.95 απόφαση του Γενικού Γραμ¬ 
ματέα της Περιφέρειας Νοτ. Αιγαίου με την οποία ορί¬ 
σθηκε η αναπληρώτρια της Περιφ/κήςΔ/ντριας Ν. Κυκλά¬ 
δων, αποφασίζουμε: 

Τροποποιούμε την 5131/91 απόφαση του Νομάρχη Κυ¬ 
κλάδων ως προς την επωνυμία της συσταθείσας αμιγής 
τουριστικής - αναπτυξιακής επιχείρησης Ίου, από Κοινο¬ 
τική σε Δημοτική Επιχείρηση (Τ.Α.Δ.ΕΠ.Ι). 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπ/σμού της επιχείρησης «Του¬ 
ριστική - Αναπτυξιακή Δημοτική Επιχείρηση Ιητών», ούτε 
του Δήμου Ιητών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 20 Ιουνίου 1996 

Με εντολή Γεν. Γραμματέα Περιφέρειας 
Η Αναπλ. Περιφ. Διευθύντρια 
ΒΑΣ. ΒΟΛΙΚΑΚΗ 

-♦- 

Αριθ. 6150 

Κατάργηση του Απλού Συνδέσμου Κοινοτήτων Απολλω¬ 
νίας, Αρτεμώνος Σίφνου Ν. Κυκλάδων. 

Η ΑΝΑΠΛ. ΠΕΡΙΦΕΡ. Δ/ΝΤΗ Ν. ΚΥΚΛΑΔΩΝ 

Έχοντας υπόψη: 

1. Τις διατάξεις των άρθρων 206-212 του Π.Δ. 410/95 
(Δ.Κ.Κ.). 

2. Την αριθ. 26230/1967 απόφαση του Νομάρχη Κυ¬ 
κλάδων, με την οποία ιδρύθηκε ο απλός Σύνδεσμος Κοι¬ 
νοτήτων Απολλωνίας, Αρτεμώνος Σίφνου για την αντιμε¬ 
τώπιση της ύδρευσης και αποχέτευσης των Κοινοτήτων 
μελών (ΦΕΚ 537/Β/29.8.67), όπως μεταγενέστερα διευ- 
ρύνθηκε, με την 7994/1984 απόφαση του Νομάρχη Κυ¬ 
κλάδων, ο σκοπός του για να περιληφθεί και η αποκομιδή 
απορριμμάτων (ΦΕΚ 116/Β/2.3.84). 

3. Την αριθ. 2117/1989 απόφαση του Νομάρχη Κυκλά¬ 
δων με την οποία συστάθηκε ο Αναπτυξιακός Σύνδεσμος 
Σίφνου της 9ης γεωγραφικής ενότητας από τις Κοινότη¬ 
τες Απολλωνίας και Αρτεμώνος Σίφνου (ΦΕΚ 292/Β/ 
21.4.89). 

4. Το γεγονός ότι στους σκοπούς του Αναπτυξιακού 
Συνδέσμου Σίφνου συμπεριλαμβάνονται και αυτοί του 
απλού Συνδέσμου. 

5 Την αριθ. 11 /96 απόφαση του Δ.Σ. του Απλού Συνδέ¬ 
σμου Κοινοτήτων Σίφνου για την κατάργηση του Συνδέ¬ 
σμου με την προϋπόθεση οι θέσεις προσωπικού να μετα¬ 
φερθούν στον Αναπτυξιακό Σύνδεσμο, ως και οι παρεχό¬ 
μενες υπηρεσίες καθώς και η κινητή ή ακίνητη περιουσία 
του απλού Συνδέσμου. 

6. Τις διατάξεις του αρθ. 14 του Ν. 2399/96 (ΦΕΚ 90/ 
Α/27.5.96). 

7. Την Α.Π. 3668/4.9.95 απόφαση του Γεν. Γ ραμματέα 
Περιφέρειας Νοτ. Αιγαίου με την οποία ορίσθηκε η ανα- 
πληρώτρια της Περ. Δ/ντριας Ν. Κυκλάδων, αποφασί¬ 
ζουμε: 

Το Νομικό Πρόσωπο με το όνομα «Σύνδεσμος (απλός) 
Κοινοτήτων Απολλωνίας, Αρτεμώνος Σίφνου», που είχε 
συσταθεί με την 26230/1967 απόφαση του Νομάρχη Κυ¬ 
κλάδων (ΦΕΚ 537/Β/29.8.67) καταργείται. 


Ο Αναπτυξιακός Σύνδεσμος Σίφνου υποκαθίσταται αυ¬ 
τοδικαίως σε όλα τα δικαιώματα και τις υποχρεώσεις του 
Απλού Συνδέσμου ως καθολικός διάδοχος οι δε θέσεις 
του προσωπικού του απλού Συνδέσμου μεταφέρονται αυ¬ 
τοδικαίως στον αναπτυξιακό σύνδεσμο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπ/σμού του αναπτυξιακού συνδέ¬ 
σμου Σίφνου, το ύψος του οποίου δεν είναι δυνατόν να 
υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 20 Ιουνίου 1996 

Με εντολή Γεν. Γραμματέα Περιφέρειας 
Η Αναπληρ. Περιφ. Δ/ντρια 
ΒΑΣ. ΒΟΛΙΚΑΚΗ 

-♦- 

Αριθ. ΕΣ: 2234 

Σύσταση Οργανισμού Εσωτερικής Υπηρεσίας Δημοτικού 
Παιδικού Σταθμού Καρλοβάσου Ν. Σάμου. 

Ο ΑΝΑΠΛ. ΠΕΡΙΦΕΡΕΙΑΚΟΥ Δ/ΝΤΗ Ν. ΣΑΜΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/1981 «Κώ¬ 
δικας Καταστάσεως Προσωπικού Οργανισμών Τοπικής 
Αυτοδιοίκησης», όπως αντικαταστάθηκε με το Ν. 2307/ 
1995 - παράγραφος 5 άρθρου 8. 

2 Τις διατάξεις του άρθρου 14 Ν. 2399/96, σε συνδυα¬ 
σμό με την αρ. 470/17.5.1995 απόφαση Γ ενικού Γ ραμμα¬ 
τέα Περιφέρειας Βορείου Αιγαίου, περί ορισμού αναπλη¬ 
ρωτή Περιφερειακού Δ/ντή Νομού Σάμου. Το γεγονός ότι 
δεν έχει δημοσιευθεί ο Οργανισμός Περιφέρειας Βορείου 
Αιγαίου. 

3. Την αρ. 2/26.3.1996 απόφαση του Διοικητικού Συμ¬ 
βουλίου Δημοτικού Παιδικού Σταθμού Καρλοβάσου. 

4. Τη σύμφωνη γνώμη του Δημοτικού Συμβουλίου Καρ- 
λοβασίων, όπως αυτή διατυπώθηκε στην απόφαση του αρ. 
52/18.4.1996 - άρθρο 198 Π.Δ. 410/1995 Δ.Κ.Κ. 

5. Τη σύμφωνη γνώμη του Υπηρεσιακού Συμβουλίου 
Ο.Τ.Α. Νομού Σάμου, όπως διατυπώθηκε στο πρακτικό 
του αρ. 1/15.5.1996. 

6. Την αρ. 678/8.4.96 απόφαση Νομάρχη Σάμου «Κα¬ 
θορισμός ύψους επιχορηγήσεων ιδρυμάτων παιδικής προ¬ 
στασίας», αποφασίζουμε: 

Εγκρίνουμε την αρ. 2/26.3.1996 απόφαση του Διοικη¬ 
τικού Συμβουλίου Δημοτικού Παιδικού Σταθμού Καρλοβά¬ 
σου, όπως τροποποιήθηκε στο μέρος που αφορά τη σύ¬ 
σταση των οργανικών του θέσεων με τη γνώμη του Υπηρε¬ 
σιακού Συμβουλίου Ο.Τ.Α. Νομού Σάμου. 

Έτσι η διάρθρωση του Οργανισμού Εσωτερικής Υπηρε¬ 
σίας του παραπάνω Παιδικού Σταθμού έχει όπως παρα¬ 
κάτω: 

Άρθρο 1 

Ο Δημοτικός Παιδικός Σταθμός Καρλοβάσου σκοπό 
έχει την ημερήσια διατροφή, διαπαιδαγώγηση και ψυχα¬ 
γωγία βρεφών και νηπίων, τα οποία δεν μπορούν να έχουν 
στο οικογενειακό τους περιβάλλον την απαραίτητη φρο¬ 
ντίδα, λόγω απασχόλησης των εργαζομένων γονέων τους 
ή λόγω άλλων κοινωνικών αιτίων. 

Άρθρο 2 

Όπου στα επόμενα άρθρα του κανονισμού αυτού ανα- 
φέρεται η λέξη «Σταθμός» νοείται ο Δημοτικός Παιδικός 
Σταθμός Καρλοβάσου. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Άρθρο 3 
Διοίκηση 

1. Ο Σταθμός διοικείται από πενταμελές Διοικητικό 
Συμβούλιο, τα μέλη του οποίου ορίζονται από το Δημοτικό 
Συμβούλιο με τους αναπληρωτές τους. 

2. Πρόεδρος του Διοικητικού Συμβουλίου είναι ο Δή¬ 
μαρχος ή ο νόμιμος αναπληρωτής του. 

3. Η σύνθεση του Διοικητικού Συμβουλίου είναι αυτή 
που προβλέπεται κάθε φορά από την κείμενη νομοθε¬ 
σία. 

4. Το Διοικητικό Συμβούλιο καλείται από τον Πρόεδρο 
αυτού οε συνεδρίαση, με έγγραφη πρόσκληση, στην 
οποία αναγράφονται τα προς συζήτηση θέματα και επιδί- 
δεται σύμφωνα με τις ισχύουσες διατάξεις του Δημοτικού 
και Κοινοτικού Κώδικα. 

5. Για κάθε συνεδρίαση του Διοικητικού Συμβουλίου τη¬ 
ρούνται από τον Γραμματέα του πρακτικά τα οποία κατα- 
χωρούνται σε αριθμημένο και σφραγισμένο κατά σελίδα, 
βιβλίο πρακτικών, που θεωρείται από τον Πρόεδρο του 
Διοικητικού Συμβουλίου 

Άρθρο 4 

Αρμοδιότητες του Διοικητικού Συμβουλίου 

Το Διοικητικό Συμβούλιο είναι αρμόδιο να χειρίζεται 
κάθε υπόθεση που αναφέρεται στα δικαιώματα και τις 
υποχρεώσεις του Σταθμού και είναι υπεύθυνος απέναντι 
του Δήμου και του Δημοσίου για την περιουσία γενικά του 
Δημοτικού Ν.Π. 

Φροντίζει για την έγκαιρη βεβαίωση και είσπραξη των 
πόρων του Δημ. Νομικού Προσώπου και παρακολουθεί και 
ελέγχει τακτικά τη διαχείριση τη χρηματική καθώς και του 
υλικού, την οποία ειδικότερα παρακολουθεί ο ελεγκτής 
του Διοικ. Συμβουλίου. 

Καταρτίζει τον Προϋπολογισμό εσόδων και εξόδων του 
Σταθμού και υποβάλλει τούτον για έγκριση στο Δημοτικό 
Συμβούλιο. 

Συντάσσει τον απολογισμό εσόδων και εξόδων, που 
πραγματοποίησε ο Σταθμός και υποβάλλει τα στοιχεία 
αυτά στο Δήμο και εν συνεχεία στο Ελεγκτικό Συνέδριο για 
τον κατασταλτικό έλεγχο. 

Ορίζει το είδος, την ποσότητα και τον τρόπο προμή¬ 
θειας των τροφίμων και των υλικών καθώς και της εκτέλε¬ 
σης έργων και εργασιών, μέσα στα πλαίσια των πιστώσεων 
του Προϋπολογισμού και των κειμένων κάθε φορά διατά¬ 
ξεων. 

Επίσης προβαίνει στην αγορά γηπέδων, οικοπέδων και 
κτιρίων κατά τη διαδικασία που προβλέπεται στην κείμενη 
νομοθεσία. 

Αποφασίζει για την εγγραφή και διαγραφή των παιδιών. 
Είναι υπεύθυνο για την καλή λειτουργία του Σταθμού και 
εφαρμόζει για τον σκοπό αυτό την κείμενη νομοθεσία, τον 
Κανονισμό λειτουργίας του Σταθμού και τις εγκύκλιες 
οδηγίες. 

Ο Πρόεδρος του Διοικητικού Συμβουλίου εκπροσωπεί 
τον Σταθμό στα δικαστήρια και σε κάθε γενικά αρχή για 
κάθε έννομη αυτού σχέση και αλληλογραφεί με κάθε δη¬ 
μόσια αρχή. 

Υπογράφει μαζί με τον Γ ραμματέα κάθε παραστατικό 
στοιχείο σχετικά με την διαχείριση και την τήρηση των βι¬ 
βλίων διοίκησης και διαχείρισης του Σταθμού. 

Προΐσταται των υπηρεσιών και του προσωπικού του 
Σταθμού και εν γένει ασκεί όλα τα καθήκοντα και τις αρμο¬ 
διότητες που απορρέουν από το Δημοτικό και Κοινοτικό 
Κώδικα και τον παρόντα κανονισμό. 


Άρθρο 5 

Οι θέσεις του προσωπικού του Δημοτικού Παιδικού 
Σταθμού Καρλοβάσου διαρθρώνονται σε κλάδους, βαθ¬ 
μούς και ειδικές κατηγορίες προσωπικού ως ακολού¬ 
θως: 

Α. ΘΕΣΕΙΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 

1. Κλάδος ΠΕ 16 Νηπιαγωγών Α.Ε.Ι. Δύο (2) θέσεις με 
βαθμό Γ-Β-Α. 

2. ΚΛΑΔΟΣ ΤΕ9 Βρεφονηπιοκομίας Τ.Ε.Ι. Δύο (2) θέ¬ 
σεις με βαθμό Γ-Β-Α. 

Β. ΘΕΣΕΙΣ ΒΟΗΘΗΤΙΚΟΥ ΠΡΟΣΩΠΙΚΟΥ 

1. Μία (1) θέση κλάδου ΥΕ14 Βοηθητικού προσωπικού 
μαγείρου. 

2. Μία (1) θέση κλάδου ΥΕ13 Βοηθητικού προσωπικού 
καθαριότητας. 

Άρθρο 6 

Ο τρόπος πρόσληψης και τα τυπικά προσόντα του μόνι¬ 
μου προσωπικού προβλέπονται από τις διατάξεις του Ν. 
1188/81 περί καταστάσεως προσωπικού Ο.Τ.Α., όπως 
ισχύει κάθε φορά. 

Τα καθήκοντα, τους περιορισμούς, το χρόνο εργασίας, 
την αστική ευθύνη, τα δικαιώματα, τις άδειες, τις μεταβο¬ 
λές υπηρεσιακής κατάστασης, τις ηθικές αμοιβές, τα πει¬ 
θαρχικά αδικήματα, τις ποινές, τη λύση της υπαλληλικής 
σχέσεως, την ιατροφαρμακευτική και νοσοκομειακή περί¬ 
θαλψη του μόνιμου προσωπικού που προβλέπεται από τον 
οργανισμό αυτό, ρυθμίζονται από τις διατάξεις του Νόμου 
1188/81 και με τις μετέπειτα ισχύουσες διατάξεις. 

Άρθρο 7 

Καθήκοντα και αρμοδιότητες 
Α. Διευθυντής 

Χρέη Διευθυντού ασκεί υπάλληλος του κλάδου Νηπια¬ 
γωγών ή Βρεφονηπιοκομίας (ο κατά βαθμό ανώτερος και 
εν περιπτώσει ισοβαθμίας ο αρχαιότερος). Ο Διευθυντής 
παρίσταται κατά τις συνεδριάσεις του Διοικητικού Συμ¬ 
βουλίου χωρίς ψήφο, εισηγείται τα θέματα της πρόσκλη¬ 
σης που καταρτίζεται από τον Πρόεδρο του Δ.Σ. και εκφέ¬ 
ρει τη γνώμη του για κάθε θέμα που καταχωρείται στα 
πρακτικά. Φροντίζει για την πιστή εφαρμογή της κείμενης 
νομοθεσίας του Κανονισμού λειτουργίας του Σταθμού, 
των εγκυκλίων και οδηγιών και για την πιστή εκτέλεση των 
αποφάσεων του Διοικητικού Συμβουλίου. 

Είναι υπεύθυνος για την τήρηση του εκπαιδευτικού 
προγράμματος. 

Φροντίζει για την εσωτερική τάξη του Σταθμού και για 
κάθε σημειούμενη παράβαση ή ανωμαλία υποχρεούται να 
αναφέρεται στο Διοικητικό Συμβούλιο. 

Προΐσταται όλων των υπαλλήλων του Σταθμού ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί δε και συντονίζει το έργο τους 
ανάλογα προς τις ανάγκες που ανακύπτουν κάθε φορά. 

Συγκαλεί τουλάχιστον μία φορά το μήνα το προσωπικό 
του Σταθμού για συζήτηση και ενημέρωση σε γενικότερα 
θέματα που απασχολούν το Σταθμό και για προγραμματι¬ 
σμό νέων δραστηριοτήτων. 

Συντάσσει την εμπιστευτική αλληλογραφία του Ιδρύμα¬ 
τος καθώς επίσης και την υπόλοιπη αλληλογραφία τού¬ 
του εφόσον για την τελευταία αυτή περίπτωση δεν υπη¬ 
ρετεί υπάλληλος του Κλάδου Διοικητικού ή υπηρετεί αλλά 
απουσιάζει ή κωλύεται, υπογράφει δε τα έγγραφα εκείνα 
για τα οποία έχει εξουσιοδοτηθεί. 

Τηρεί τη σφραγίδα του Σταθμού και το Αρχείο της εμπι- 
στευτικής αλληλογραφίας τούτου. 

Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης, μέχρι τέσσαρες και μισή ώρες από 
το κανονικό ωράριο εργασίας του, όταν στο Σταθμό υπη¬ 
ρετεί υπάλληλος του Κλάδου Διοικητικού και σε περί¬ 
πτωση που δεν υπηρετεί τέτοιος υπάλληλος ή υπηρετεί 
αλλά απουσιάζει ή κωλύεται μέχρι δύο και μισή ώρες από 
το κανονικό ωράριο. 

Φροντίζει για τη υγιεινή κατάσταση των παιδιών, κατευ¬ 
θύνει το προσωπικό καθαριότητος - ως προς τη σωματική 
καθαριότητα των νηπίων. 

Επιβλέπει την καθαριότητα του Σταθμού και φροντίζει 
για τη σωστή λειτουργία του καθώς και για την έγκαιρη πα¬ 
ρασκευή του φαγητού. 

Συνεργάζεται με τον υπάλληλο του Διοικητικού και το 
Διοικητικό Συμβούλιο για την κατάρτιση του ετήσιου 
Προϋπολογισμού εσόδων και εξόδων του Σταθμού και του 
απολογισμού και ισολογισμού τούτου. 

Επιμελείται για τον εφοδιασμό του Σταθμού που πραγ¬ 
ματοποιείται από τον υπάλληλο του Διοικητικού, όσον 
αφορά στα αναγκαία τρόφιμα και λοιπά είδη και υλικά, κω- 
θώς και για την καλή φύλαξη, συντήρηση και διάθεση αυ¬ 
τών. 

Ενημερώνει το προσωπικό των Κλάδων νηπιαγωγών ή 
βρεφονηπιοκομίας για τα εισερχόμενα κάθε φορά έγ¬ 
γραφα στο Σταθμό ώστε το προσωπικό αυτό να είναι σε 
θέση να τον αναπληρώσει οε περίπτωση απουσίας του ή 
κωλύματος. 

Συγκαλεί, ύστερα από απόφαση του Διοικητικού Συμ¬ 
βουλίου συγκέντρωση γονέων και κηδεμόνων, τουλάχι¬ 
στον δύο φορές το χρόνο στην οποία παρευρίσκεται 
οπωσδήποτε ο ίδιος, ένα από τα μέλη του Διοικητικού 
Συμβουλίου και αν το επιθυμούν οι λοιποί υπάλληλοι. Σκο¬ 
πός της συγκέντρωσης είναι η ανταλλαγή απόψεων με¬ 
ταξύ των γονέων και κηδεμόνων και διοίκησης για λειτουρ¬ 
γικά θέματα του Σταθμού, ή ενημέρωσή τους σε ό,τι 
αφορά τη ψυχοσωματική υγεία των παιδιών τους και η 
υποβοήθησή τους στο έργο του προσωπικού για την προα¬ 
γωγή της αυτοεξυπηρέτησης των παιδιών τους. 

Τηρεί από τα βιβλία διοίκησης του Σταθμού τα εξής: 

α) Βιβλίο παρουσίας προσωπικού 

β) Βιβλίο εμπιστευτικού πρωτοκόλλου 

γ) Βιβλίο παρατηρήσεων μελών Διοικητικού Συμβου¬ 
λίου 

δ) Βιβλίο διδαχθείσης ύλης 

Στο βιβλίο αυτό καταχωρούν και υπογράφουν καθημε¬ 
ρινά, τόσο ο ίδιος όσο και οι υπάλληλοι των Κλάδων Νηπια¬ 
γωγών και Βρεφονηπιοκομίας τη διδαχθείσα ύλη. Συνυπο¬ 
γράφει με το διαχειριστή τα δελτία εισαγωγής υλικού, 
υπογράφει τις μισθοδοτικές καταστάσεις των αποδοχών 
του προσωπικού που έχει την ιδιότητα του δημοσίου υπαλ¬ 
λήλου οι οποίες συντάσσονται από την υπάλληλο του Κλά¬ 
δου Διοικητικού. 

Παρακολουθεί και ελέγχει σε τακτά χρονικά διαστήματα 
τα βιβλία διαχείρισης και διοίκησης και λοιπά παραστατικά 
στοιχεία. 

Ασκεί τα καθήκοντα του υπαλλήλου του Κλάδου Διοικη¬ 
τικού σε περίπτωση που δεν υπηρετεί στο Σταθμό τέτοιος 
υπάλληλος ή υπηρετεί αλλά απουσιάζει κωλύεται ως και 
εκτελεί κάθε άλλη εργασία σε περίπτωση έκτακτης ανά¬ 
γκης. 

Όταν δεν υπηρετεί Διευθυντής ή υπηρετεί αλλά απου¬ 
σιάζει ή κωλύεται, όλα τα παραπάνω καθήκοντα ασκεί ο 
νόμιμος αναπληρωτής του. 

Β' Υπάλληλοι Κλάδων Βρεφονηπιοκομίας ή Νηπιαγω¬ 
γών 

Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 


μικών προγραμμάτων ανάλογα με την ηλικία του. Εισηγού- 
νται στο Διευθυντή του Σταθμού για τον έγκαιρο εφοδια¬ 
σμό των αιθουσών με τα απαιτούμενα είδη και ευθύνονται 
για την είσοδο κάθε ατόμου σ’ αυτές. 

Επιβλέπουν για την τακτοποίηση των κρεβατιών των 
παιδιών και των λοιπών επίπλων και για τον κατάλληλο αε¬ 
ρισμό των αιθουσών. 

Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από το Διευθυ¬ 
ντή. 

Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε 
υλικό που τους έχει διατεθεί. 

Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητος. 

Επίσης φροντίζουν τα παιδιά κατά την ώρα του φαγητού 
τους. 

Επιλαμβάνονται για την ανάπαυση των παιδιών. 

Διατηρούν επαφή με τους γονείς ή κηδεμόνες και τους 
ενημερώνουν για τη συμπεριφορά και τη ψυχοσωματική 
υγεία των παιδιών του τμήματός τους. 

Βοηθούν το Διευθυντή κατά τις ώρες που δεν απασχο¬ 
λούνται με τα παιδιά, στη διοικητική και διαχειριστική ερ¬ 
γασία σε περίπτωση έκτακτης ανάγκης με υπόδειξη του 
Διευθυντή. 

Οι υπάλληλοι του Κλάδου Βρεφονηπιοκομίας, εφόσον 
υπηρετούν σε τμήματα βρεφών, έχουν πέρα από τα προα- 
ναφερόμενα καθήκοντα και τ' ακόλουθα: 

Φροντίζουν για την ικανοποίηση των ατομικών και σω¬ 
ματικών αγαθών των βρεφών (καθαριότητα, διατροφή). 

Επιμελούνται του καθημερινού ιματισμού των βρεφών 
που παραλαμβάνουν από τον υπάλληλο του κλάδου Διοι¬ 
κητικού, ευθυνόμενοι για κάθε απώλεια ή αδικαιολόγητη 
καταστροφή του. 

Δ. Υπάλληλοι Κλάδου Βοηθητικού Προσωπικού 

α. Υπάλληλος που ασκεί καθήκοντα μαγείρου 

Παραλαμβάνει την αναγκαία ποσότητα τροφίμων και 
υπογράφει τα σχετικά δελτία εξαγωγής. 

Είναι υπεύθυνος για την επιμελημένη και έγκαιρη κατα¬ 
σκευή του φαγητού σύμφωνα με το ισχύο ποσοστολόγιο 
και διαιτολόγιο. 

Φροντίζει για το σερβίρισμα του προγεύματος και του 
μεσημβρινού φαγητού. Είναι αποκλειστικά υπόλογος για 
τα μαγειρικά σκεύη και λοιπά είδη εστιάσεως που παρα- 
λαμβάνει από τον υπάλληλο του Κλάδου Διοικητικού και 
οφείλει να φροντίζει για την καλή συντήρηση και καθαριό¬ 
τητα αυτών, καθώς και του χώρου του μαγειρείου, ευθυ- 
νόμενος για κάθε απώλεια ή αδικαιολόγητη καταστροφή 
τους. 

Φροντίζει για την έγκαιρη τακτοποίηση των προμηθευο- 
μένων τροφίμων και ειδών καθαριότητος στον κατάλληλο 
χώρο αποθήκευσης αυτών και μεριμνά για τη διατήρηση 
της τάξης και της καθαριότητας του χώρου αυτού. 

Σε όλες τις παραπάνω εργασίας βοηθείται από τον 
υπάλληλο του ίδιου Κλάδου που έχει ορισθεί ως προσω¬ 
πικό καθαριότητος - βοηθητικών εργασιών. 

Εκτελεί κάθε άλλη εργασία ο ίδιος καθώς και ο βοηθός 
του αν υπάρχει σε περίπτωση έκτακτης ανάγκης με υπό¬ 
δειξη του Διευθυντή. 

β. Υπάλληλος προσωπικού καθαριότητας - Βοηθητικών 
εργασιών 

Εκτελεί τις εργασίες καθαριότητας όλων των εσωτερι- 

κών και εξωτερικών χώρων του Σταθμού, εκτός εκείνων 
του μαγειρείου και αποθήκης. 

Είναι αποκλειστικά υπόλογος για το γενικό ιματισμό του 
Σταθμού που παραλαμβάνει από τον υπάλληλο του Διοικη¬ 
τικού και οφείλει να μεριμνά για την καλή συντήρηση, κα¬ 
θαριότητα και φύλαξη αυτού στον κατάλληλο χώρο απο¬ 
θήκευσής του, ευθυνόμενος για κάθε απώλεια ή κατα¬ 
στροφή. 

Βοηθά το μάγειρα σε περίπτωση που δεν υπάρχει βοη¬ 
θός μάγειρα στην προετοιμασία του φαγητού των παιδιών. 

Φροντίζει για τη διανομή του φαγητού, παρευρίσκεται 
στο χώρο της τραπεζαρίας και βοηθά τους υπαλλήλους 
καθόλη τη διάρκεια του φαγητού των παιδιών. 

Φροντίζει μετά το τέλος του φαγητού, για τη συγκέ¬ 
ντρωση και μεταφορά στο χώρο του μαγειρείου των ειδών 
εστιάσεως. 

Βοηθά εφόσον παρίσταται ανάγκη στην προετοιμασία 
των παιδιών του νηπιακού τμήματος για τη μεσημβρινή 
τους ανάπαυση καθώς και στην ετοιμασία αυτών για την 
αποχώρησή τους από το Σταθμό. 

Σε περίπτωση κωλύματος ή ασθένειας του υπαλλήλου 
που έχει ορισθεί να ασκεί καθήκοντα μαγείρου και μη 
υπάρχοντος άλλου στον Κλάδο Βοηθητικού προσωπικού 
εκτελεί τα καθήκοντα του μαγείρου μέχρι την πρόσληψη 
εκτάκτου. 

Επιλαμβάνεται της καθαριότητας των παιδιών του νη- 
πιακού τμήματος. 

Εκτελεί κάθε άλλη εργασία σε περίπτωση έκτακτης 
ανάγκης με απόδειξη του Διευθυντή. 

Άρθρο 8 

Για θέματα που αναφέρονται στην εγγραφή παιδιών, δι- 
καιολογητικά εγγραφής, έκτακτη εγγραφή παιδιών, κατα¬ 
βολή τροφείων για τα βρέφη, διαγραφή παιδιών, μετα¬ 
φορά παιδιών στο Σταθμό, προσέλευση και αποχώρηση 
παιδιών, ημερήσιο πρόγραμμα απασχόλησης παιδιών, ια¬ 
τρική παρακολούθηση παιδιών, διαιτολόγιο και ποσοστο- 
λόγιο τροφίμων, διαμονή και διατροφή προσωπικού, ωρά¬ 
ριο εργασίας, ιματισμός προσωπικού, τήρησης βιβλίων 
διοίκησης και διαχειριστικά βιβλία, έχουν εφαρμογή οι δια¬ 
τάξεις της υπ’ αριθ. Γ2α/οικ. 4108/88, ΦΕΚ 546/88 τ.Β' 
του Υπουργείου Υγείας, Πρόνοιας και Κοινωνικών Ασφα¬ 
λίσεων, Διεύθυνσης Παιδικής Προστασίας και οι διατάξεις 
του Δημοτικού και Κοινοτικού Κώδικα (Π.Λ. 410/1995). 

1. Από τις διατάξεις αυτής της απόφασης προκαλείται 
δαπάνη. 

α) Δρχ. 11.700.000 σε βάρος της Νομαρχιακής Αυτο¬ 
διοίκησης Νομού Σάμου για το έτος 1996 (ΚΑΕ α 2341 + 
ΚΑΕ 2843). 

β) Δρχ. 1.000.000 σε βάρος του Κ.Α. 212.9β του προϋ¬ 
πολογισμού Δήμου Καρλοβασίων έτους 1996, 
το υπόλοιπο δε ποσό δραχμών περίπου 10.000.000 καλύ¬ 
πτεται από ίδιους πόρους. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δημοτικού Νομικού Προσώπου «Δη¬ 
μοτικός Παιδικός Σταθμός Καρλοβασίου» ύψους περίπου 
22.700.000 δρχ. σε διάφορους Κ.Α. 

Ανάλογη κατανομή της δαπάνης θα ισχύσει και τα επό¬ 
μενα χρόνια λειτουργίας του. 

Η παρούσα να δημοσιευθεί στην Εφημερίδα της Κυβερ- 
νήσεως. 

Σάμος, 27 Ιουνίου 1996 

Με εντολή Γεν. Γραμ. Περιφ. Βορ. Αιγαίου 
Ο Αναπληρωτής Περιφ. Διευθυντή 
ΕΜΜ. ΧΑΤΖΗΜΙΧΑΛΗΣ 


Αριθ. οικ. 1958 (9) 

Έγκριση ναύλων των τοπικών δρομολογιακών γραμμών 

Σάμου - Ικαρίας - Φούρνων. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του άρθρου 8, παράγρ. 1 του Π.Δ. 
30/96 «Κώδικας Νομαρχιακής Αυτοδιοίκησης». 

2. Τις διατάξεις του άρθρου 178, παράγρ. 2 του Ν.Δ. 
187/73 «Περί Κώδικος Δημοσίου Ναυτικού Δικαίου». 

3. Τις διατάξεις του Π.Δ. 338/83 «Περί μεταβιβάσεως 
αρμοδιοτήτων Υπουργείου Εμπορικής Ναυτιλίας στους 
Νομάρχες». 

4. Την απόφαση ΥΕΝ/ΔΘΣ 2ο αρ. 1321.1-Α701/96/ 

28.5.96 για καθορισμό ναύλων επιβατών ακτοπλοΐας και 
κύρωση νέου αναμορφούμενου ναυλολογίου. 

5. Την απόφαση Λιμενάρχη Σάμου αρ. 1322.1/01/96/ 

20.6.96 με το ίδιο παραπάνω (περ. 4) θέμα, αποφασί¬ 
ζουμε: 

1. Εγκρίνουμε τον καθορισμό των ναύλων των επιβατών 
των δρομολογημένων Π/Κ - Ε/Γ σκαφών στις τοπικές 
γραμμές, μεταξύ των λιμανιών Σάμου - Ικαρίας - Φούρνων 
από 1.7.1996, όπως παρακάτω: 

α. Γραμμή Αγ. Κηρύκου - θέρμων απόσταση 1,5 ν.μ. 
δραχμές 74 

β. Γραμμή Αγ. Κηρύκου - Μαγγανίτη απόσταση 11 ν.μ. 
δραχμές 427 

γ. Γραμμή Αγ. Κηρύκου - Καρκιναγρίου απόσταση 16 
ν.μ. δραχμές 607 

δ. Γραμμή Φούρνων - Αγ. Κηρύκου απόσταση 10 ν.μ. 
δραχμές 412 

ε. Γραμμή Φούρνων - Καρλοβάσου απόσταση 18 ν.μ. 
δραχμές 657 

οτ. Γραμμή Φούρνων - θύμαινας απόσταση 1,5 ν.μ. 
δραχμές 74 

ζ. Γραμμή Φούρνων - Χρυσομηλιάς απόσταση 4 ν.μ. 
δραχμές 166. 

2. Γ ια τους παραπάνω ναύλους ισχύουν οι παρεχόμενες 
από σχετικές ισχύουσες διατάξεις για έκπτωση ή δωρεάν 
μεταφορά επιβατών, οι οποίοι εμπίπτουν σε αυτές. 

Η παρούσα να δημοσιευθεί στην Εφημερίδα της Κυβερ- 
νήσεως. 

Σάμος, 1 Ιουλίου 1996 
Ο Νομάρχης 

ΠΥΘΑΓΟΡΑΣ ΒΑΡΔΙΚΟΣ 
-+- 

Αριθ. 1/7378 (10) 

Αναπροσαρμογή ναύλων επιβατών. 

Η ΑΝΑΠΛ. ΠΕΡΙΦΕΡ. ΔΙΕΥΘΥΝΤΗ Ν. ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 178 του Ν.Δ/τος 187/73. 

2. Τις διατάξεις του Π.Δ/τος 338/1983. 

3. Τις διατάξεις των νόμων 1558/1985 και 2081/1992, 
σχετικά με τον έλεγχο των Δημοσίων Δαπανών. 

4. Την αριθ. 1321.2/11 /96/18.6.96 απόφαση του Λιμε¬ 
ναρχείου Ιερισσού σχετικά με την αναπροσαρμογή του 
ναύλου επιβατών και οχημάτων. 

5. Την 941 /3.5.9Θ απόφαση Περιφ. Κεντρ. Μακεδονίας 
περί ορισμού Αναπλ. Περιφ. Διευθυντή, αποφασίζουμε: 

α. Εγκρίνουμε την αρ. πρωτ. 1321.2/11/96/18.6.96 
απόφαση του Λιμεναρχείου Ιερισσού για την «Αναπροσαρ¬ 
μογή ναύλου επιβατών» η οποία αποτελεί αναπόσπαστο 
μέρος της παρούσης. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Αναπροσαρμογή ναύλου επιβατών 
Ο Λιμενάρχης Ιερισσού 
Έχοντας υπόψη: 

α) Τις διατάξεις του άρθου 178 του Ν.Δ. 187/73 


(ΦΕΚ 261 Α773). 

β) Τις διατάξεις του Π.Δ. 338/83 (ΦΕΚ 119 Α783). 

γ) Την αριθ. 1321.Ι-Α’/ΟΙ /96/28.5.1996 διαταγή ΥΕΝ/ 
ΔΘΣ 2ο, αποφασίζουμε: 

Καθορίζουμε τους ναύλους επιβατών στις παρακάτω 
συνδέσεις ως εξής: 


Α' ΓΡΑΜΜΗ 

1ΕΡΙΣΣΟΥ-ΛΑΥΡΑΣ 

ΒΑΣΙΚΟΣ 

ΝΑΥΛΟΣ 

ΔΙΟΡΘ. 

ΚΑΘΑΡ. 

ΝΑΥΛΟΣ 

Ιερισσός - Ν. Ρόδα 

180 

150 

Ιερισσός - Χιλανδάρι 

780 

709 

Ιερισσός - Εσφιγμένου 

840 

757 

Ιερισσός - Βατοπαίδι 

1.080 

1.032 

Ιερισσός - Παντοκράτορος 

1.380 

1.189 

Ιερισσός - Ιβήρων 

1.440 

1.232 

Ιερισσός - Καρακάλου 

1.500 

1.249 

Ιερισσός - Λαύρα 

1.500 

1.526 

Χιλανδάρι - Εσφιγμένου 

66 

120 

Εσφιγμένου - Βατοπαίδι 

240 

235 

Εσφιγμένου - Παντοκρατορ. 

540 

496 

Βατοπαίδι - Παντοκρατορ. 

300 

259 

Παντοκράτορος - Ιβήρων 

66 

120 

Ιβήρων - Καρακάλου 

132 

258 

Ιβήρων - Λαύρα 

330 

550 


Β' ΓΡΑΜΜΗ 

ΑΜΜΟΥΛΙΑ ΝΗΣ - ΤΡΥΠΗΤΗΣ _ 

Αμμουλιανή - Τρυπητή 99 


Γ ΓΡΑΜΜΗ 

ΑΜΜΟΥΛΙΑΝΗ - ΟΥΡ/ΠΟΛΗ - ΔΑΦΝΗ ΑΓ. ΟΡΟΥΣ 

Αμμουλιανή - Δάφνη 
Ουρ/πολη - Δάφνη 
Ουρ/πολη - Ζωγράφου 
Ουρ/πολη - Δοχειαρίου 
Ουρ/πολη - Ξενοφώντος 
Ουρ/πολη - Παντελεήμονος 
Δάφνη - Παντελεήμονος 
Δάφνη - Ξενοφώντος 
Δάφνη - Ζωγράφου 

Όλες οι διατάξεις που ισχύουν περί παροχής δικαιώμα¬ 
τος έκπτωσης των ναύλων επιβατών σε άτομα ορισμένων 
κατηγοριών εφαρμόζονται επί του ναυλολογίου των παρα¬ 
πάνω τοπικών γραμμών. 

Σημειώνεται ότι επί του ναύλου επιβατών εισπράττεται 
δικαίωμα Λιμενικού Ταμείου (Εκτός Αγίου Όρους) ως 
εξής: α) σε ποσοστό 8% επί της τιμής του εισιτηρίου μέχρι 
100 δρχ. β) σε ποσοστό 6% από 101 μέχρι 150 δρχ. και γ) 
σε ποσοστό 5% από 151 δρχ. και άνω. 

Επίσης εισπράττεται δέκα δρχ. υπέρ ΝΑΤ ως ασφάλι¬ 
στρο επιβατών. Το ποσοστό ΦΠΑ 8% που βαρύνει τα εισι¬ 
τήρια επιβατών, υπολογίζεται επί του αθροίσματος ναύ¬ 
λου και Λιμενικού Ταμείου. 


810 

768 

729 

724 

660 

651 

720 

697 

750 

712 

780 

742 

66 

126 

99 

207 

198 

230 


Λ.Τ. 

ΣΥΝΟΛΟ 

ΦΠΑ 

9 

159 

13 

35 

744 

60 

38 

795 

64 

52 

1.084 

87 

59 

1.248 

100 

62 

1.294 

104 

62 

1.311 

105 

76 

1.602 

128 

_ 

120 

- 

_ 

235 

- 

_ 

496 

- 

_ 

259 

- 

— 

120 

- 

— 

258 

- 

_ 

550 

- 


ΤΕΛΙΚΟΣ 
ΝΑΤ ΝΑΥΛΟΣ 


10 

180 

10 

800 

10 

850 

10 

1.200 

10 

1.400 

10 

1.400 

10 

1.400 

10 

1.700 

10 

130 

10 

250 

10 

500 

10 

270 

10 

130 

10 

270 

10 

550 


8 134 11 10 160 


38 

806 

64 

10 

900 

36 

760 

61 

10 

850 

33 

684 

55 

10 

750 

35 

732 

59 

10 

800 

36 

748 

60 

10 

800 

37 

779 

62 

10 

850 

_ 

126 

— 

10 

140 

_ 

207 

- 

10 

220 

- 

230 

- 

10 

240 

ΚΑΛΥΨΗ ΔΑΠΑΝΗΣ 





Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Ο Λιμενάρχης 

Υποπ/ρχος Λ.Σ. ΚΟΥΤΡΟΛΙΚΟΣ ΕΥΑΓΓΕΛΟΣ 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 27 Ιουνίου 1996 

Με εντολή Γεν. Γραμ. Περιφ. Κεντρ. Μακεδονίας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



